kardosdrur/scandi-wiki huggingface dataset:
Ford Cougar

Ford Cougar (engelsk for Puma) var en af Mercury for Ford Motor Company udviklet og i Köln og Dunton, England på basis af den amerikanske Ford Contour udviklet og mellem foråret 1998 og sommeren 2002 fremstillet sportscoupé.

Modelhistorie 

Bilen blev introduceret i foråret 1998 som joint venture mellem Ford og Mazda, og blev bygget på AAI Auto Alliance International-fabrikken i Flat Rock, Michigan, USA.

Den officielle introduktion under navnet Mercury Cougar i USA fandt sted den 7. maj 1998. I Europa blev modellen på grund af Mercurys manglende infrastruktur solgt under Ford-varemærket fra efteråret 1998. Modellen adskilte sig udelukkende fra den originale amerikanske version i små detaljer som f.eks. kølergrillen, lygterne, undervognen og bremserne.

Motorprogrammet omfattede to forskellige benzinmotorer med fireventilteknik, en Zetec firecylindret rækkemotor og en Duratec V6-motor, som med mindre modifikationer også gjorde tjeneste i  Mercury Mystique, Ford Contour, Ford Mondeo og Jaguar X-Type. Cougar fandtes med en fuldsynkroniseret (MTX 75) femtrins manuel gearkasse samt som ekstraudstyr til V6-modellen en elektronisk styret (CD4E) firetrins automatgearkasse.

Efter mere end 230.000 producerede biler forlod det sidste eksemplar samlebåndet den 30. august 2002.

Cougar ST200 
I sommeren 1999 præsenteredes en sportsligere og motorstærkere version af Cougar, ST200, for pressen.

Der blev fremstillet 100 førseriebiler, som blev fremvist på messer, presseterminer og fotoshootings. Samtlige forberedelser for markedsindføringen inklusiv reklamekampagner, info til forsikringsselskaber og reservedelsfabrikanter samt udlevering af brochurer til forhandlerne var fuldført; salget af Cougar ST200 blev dog i sidste øjeblik af markedsanalytiske årsager stoppet og Cougar ST200 blev ikke leveret.

Førseriebilerne blev med undtagelse af to dokumenterede eksemplarer alle tilintetgjort. De biler, som på vejene kører som "Cougar ST200", er alle privat ombyggede biler, hvor motoren fra en Mondeo ST200 er blevet monteret i et Cougar-karrosseri.

Facelift 

I starten af 2001 blev Cougar let optisk modificeret. Teknisk set var der ingen relevante forandringer. Den faceliftede Cougar kan kendes på de nye forlygter, nyt frontparti, nye fælge og et moderniseret interiør.

Tidslinje 
 September 1997: Præsentation af prototypen Mercury MC2 på det. 57. Frankfurt Motor Show.
 Juli 1998: Udlevering af de første biler.
 September 1999: Præsentation af Cougar ST200 på det 59. Frankfurt Motor Show.
 Januar 2001: Facelift.
 August 2002: Indstilling af produktionen.

Tekniske specifikationer 

 Fra juni 2000: 2495 cm³

Øvrigt 
Siden 2008 har Ford solgt en lille SUV under det fonetisk næsten enslydende navn Kuga.

Kilder

Eksterne henvisninger 

Cougar
Store mellemklassebiler
Coupéer
Forhjulstrukne biler
Biler introduceret i 1998
Biler fra 1990'erne
Biler fra 2000'erne
Johan N. Schrøder

Johan Nikolai Jensenius Schrøder (3. november 1841 i København – 27. september 1919 i Rungsted) var en dansk dekorationsmaler og malermester.

Karriere 
Han var søn af malermester, vognlakerer Thomas Ludvig Schrøder og hustru Emilie Henriette Wilhelmine født Luffe, blev malersvend 1859 og gik på Teknisk Institut, var elev af Kunstakademiets model- og dekorationsklasser ca. 1857-63 og ønskede at blive kunstmaler. Ved faderens død 1863 blev han imidlertid nødt til at forlade uddannelsen og overtage dennes forretning.

Schrøder etablerede 1867 sit eget firma, Johan N. Schrøder, som han drev til 1904. Det blev et af tidens største firmaer inden for dekorationsmaleri. Hans søn Niels Ejner Schrøder, der også var uddannet som dekorationsmaler på Kunstakademiet, overtog og videreførte firmaet sammen med William Hansen i 1904. 

Firmaet stod for omfattende dekorationsarbejder i historicismens foretrukne stilarter, som bl.a. var påvirket af fund fra udgravningerne i Pompeji og af antikke, renæssance- og barokudsmykninger. De fleste af Schrøders værker er i dag gået tabt på grund af skiftende smag.

Tillidshverv 
Schrøder var Ridder af Dannebrog, bestyrelsesmedlem og revisor i Malerlaugets repræsentantskab 1877-1918, hvor han oprettede flere legater til fordel for dets medlemmer, og i bestyrelsen for Københavns Grundejerforening, for kirkeinspektionen for Sankt Andreas Kirke, for Vridsløselille Fængselsselskab og for Marthaforeningen samt formand for Tapetfabrikken Fionas bestyrelse.

Ægteskaber 
Han blev gift 1. gang 19. august 1868 i Helsingør med Andrea Elisabeth Unmack (2. april 1839 i Helsingør - 26. januar 1911 i København), datter af tømrermester Johan David Unmack (1800-1879) og Nicoline Christiane Andersen (1801-1856) og dermed søster til Rudolf og Johan Vilhelm Unmack.

2. gang ægtede han 24. april 1913 i København Nina Maria Vilhelmine Kirstine Beck (20. maj 1892 på Frederiksberg - 27. november 1969), datter af organist Johannes Philip Hunæus Beck og Johanne Hansine Kristiane Larsen. 

Han er begravet på Assistens Kirkegård.

Interiørdekorationer 
 Sankt Clemens Kirke, Bornholm (opført 1882, ikke bevaret)
 Egebæksvang Kirke, Espergærde (opført 1896-97, ikke bevaret)
 Tølløse Kirke (1896, fjernet 1943)
I København:
 Sankt Pauls Kirke (1877)
 Missionshuset Bethesda (opført 1881-82)
 Alsterpavillonen, Tivoli
 Hellig Kors Kirke (opført 1887-90, ikke bevaret)
 Det Store Nordiske Telegraf-Selskabs bygning, Kongens Nytorv (opført 1890-94, ikke bevaret)
 Fredens Kirke (opført 1898-1900, ikke bevaret)
 Dekoration af prædikestol, Sankt Stefans Kirke (1899)
 Sankt Andreas Kirke (opført 1898-1901, ikke bevaret)
 Loftsdekoration i festsalen, Arbejderforeningen af 1860 (nu Arbejdermuseet, dækket)
 Dekorationer på flere herregårde, private boliger og institutioner

Kilder 

 
 

Håndværksmalere fra Danmark
Malere fra Danmark
Dekorationsmalere
Riddere af Dannebrog
Personer fra København
Danskere i 1800-tallet
Danskere i 1900-tallet
Medlemmer af Komiteen til Raadhusets kunstneriske Udsmykning
Scott Duncan

Adam Scott Mattheson Duncan (født 2. november 1888, Dumbarton, Skotland - 3. oktober 1976 i Skotland) var en skotsk fodboldspiller og træner. 

Han skiftede i 1906 til Dumbarton. Han skiftede til Newcastle United i marts 1908 for en transfersum på £150.

Hæder

Som spiller 
Newcastle United
 First Division: 1908–09
 FA Charity Shield vinder: 1909
 FA Cup vinder: 1910

Som manager 
Manchester United
 Second Division: 1935–36

Ipswich Town
 Division Three South: 1953–54

Referencer

Eksterne henvisninger 
Scott Duncan på soccerbase.com

Fodboldspillere fra Skotland
Fodboldtrænere fra Skotland
Fodboldtrænere fra Manchester United F.C.
Fodboldspillere fra Dumbarton F.C.
Fodboldspillere fra Newcastle United F.C.
Fodboldspillere fra Rangers F.C.
Fodboldspillere fra Celtic F.C.
Fodboldspillere fra Cowdenbeath F.C.
Tranum Kirke

Tranum Kirke ligger i Tranum i Jammerbugt Kommune. I forhold de fleste middelalderkirker, er Tranum Kirke yderst velbevaret. Det ses bl.a. med oprindelige vinduer, der findes i kirkens nordvæg.

Referencer

Eksterne kilder og henvisninger 
 Visit Jammerbugten – Tranum Kirke
 Tranum Kirke på KortTilKirken.dk

Kirker i Jammerbugt Kommune
Kirker i Hjørring Amt
Kirker i Aalborg Stift
Knud Schøller

Knud Schøller (28. november 1860 i København – 8. september 1933 på Frederiksberg) var en dansk ingeniør og entreprenør.

Karriere 
Han var søn af major, senere oberst Christian Schøller og Mette Margrethe født Poulsen. Schøller fik adgang til Polyteknisk Læreanstalt 1880, blev cand.polyt. 1886 og aftjente samme år sin værnepligt. Dette år blev Schøller ansat ved Statsbanernes anlægsvirksomhed og blev året efter ansat hos Frederiksberg Kommunes ingeniør, der fra Theodor Christian Jochimsens tiltræden 1888 efter E. Hersoms død bar betegnelsen stadsingeniør. 1889 vendte Schøller tilbage til DSB og blev beskæftiget ved de store udvidelser af danske jernbaner.

Sammen med sin svoger, murermester E. Rothe, stiftede Schøller i 1892 entreprenørfirmaet Schøller & Rothe, som han fra 1907 var eneindehaver af. Firmaet modtog mange arbejder i entreprise; både jernbaneanlæg og opgaver i Københavns Frihavn, hvis etablering var undervejs. Schøller blev dermed ansvarlig for at bygge den første jernbetonbro i Danmark, nemlig Gefionbroen. Han var involveret i opførelsen af høfder på den jyske vestkyst, men firmaets speciale var især husbygning af jernbeton. Både alene og sammen med Rothe udtog Schøller patenter på jernbetonløsninger.

Tillidshverv 

Knud Schøller lagde en stor indsats i Entreprenørforeningen, hvor han var bestyrelsesmedlem 1908-13 og formand fra 1919 (efter William Werners død). Schøller var desuden fra 1921 fast dommer i Den faste Voldgiftsret, hvor han allerede 1908-12 havde været suppleant. 1914-16 var han medlem af Vestkysthavnekommissionen, som blev nedsat af trafikminister Hassing Jørgensen. Kommissionens betænkning førte til Loven af 31. marts 1917 om anlæg af havne ved Hirtshals og Hanstholm. 1917 blev Schøller medlem af Cementnævnet og 1918-21 var han medlem af Dansk Ingeniørforenings bestyrelse. 1920 blev han, der 1900-13 havde været medlem af bestyrelsen for Københavns kommunale Arbejdsanvisningskontor, medlem af Arbejderforsikringsrådet, og 1922 blev han medlem af Udvalget for Arbejderbeskyttelse. 1924 indtrådte han i A/S De forenede Bryggeriers bestyrelse. Han blev Ridder af Dannebrog 1923 og Dannebrogsmand 1930.

Schøller blev gift 19. december 1894 i Holmens Kirke med Sigrid Wolf (26. juni 1863 i Kristiania - 23. juli 1927 i København), datter af skuespiller Jacob Wilhelm Nicolai Wolf (1824-1875) og Lucie Johannesen (1833-1902).

Han er begravet på Vestre Kirkegård.

Der findes et gruppebillede af Johan Rohde fra 1904 i familieeje. Desuden fotografier af Jens Petersen & Søn og Reimert Kehlet (Det Kongelige Bibliotek).

Kilder 
 Povl Vinding: "Knud Schøller", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.

Personer i Dansk Biografisk Leksikon
Personer i Kraks Blå Bog (afdøde)
Ingeniører fra Danmark
Personer fra København
Danskere i 1800-tallet
Danskere i 1900-tallet
Riddere af Dannebrog
Foreningsformænd fra Danmark
Entreprenører fra Danmark
Opfindere fra Danmark
Knud
Mahmoud Ag Aghaly

Mahmoud Ag Aghaly har siden Azawads uafhængighedserklæring været leder for den ikke-anerkendte stats udøvende komité. Han er lederen for det politiske kontor for Den nationale bevægelse for Azawads løsrivelse som har været den ene part i konflikten i det nordlige Mali siden 2012 og erklærede Azawad som en uafhængig stat. Før 2012 arbejdede han som lærer og forretningsmand, og han deltog også i Alliance Démocratique du 23 mai pour le Changement, som tog del i tuaregoprøret i 2007-09.

Kilder 

Azawad
Politikere fra Mali
Bilal Ag Acherif

Bilal Ag Acherif (også stavet Billal, Ag Cherif) er generalsekretæren for Den nationale bevægelse for Azawads løsrivelse (MNLA), og han har ledet bevægelsen under Konflikten i Mali i 2012, under denne konflikt erklærede bevægelsen Azawad uafhængighed fra Mali, selv om landet ikke er blevet anerkendt af nogen andre stater eller internationale organisationer. 6. april 2012 var han den som undertegnede Azawads uafhængighedserklæring i landets selverklærede hovedstad Gao.

Kilder 

Azawad
Politikere fra Mali
Ricochet (Tangerine Dream-album)

Ricochet er det første livealbum af det tyske electronicaband Tangerine Dream. Albumet blev udgivet i 1975 og består af to lange kompositioner optaget ved koncerter i England og Frankrig i efteråret 1975. Stilen er meget lig de øvrige udgivelser bandet havde udgivet på Virgin Records i denne periode, med stor vægt på synthesizere og musiksekvenser, der skabte et tæt ambient lydlandskab. På Ricochet blev dog benyttet mere percussion og elektrisk guitar end på de tidligere album Phaedra og Rubycon, og Ricochet lå således genremæssigt tæt på elektronisk rock. Den største innovation på albummet er brugen af komplekse rytmer i flere lag, noget som indvarslede den retning bandet tog i 1980'erne samt den senere introduktion af trance og anden elektronisk dansemusik.

En stor del af råmaterialet til Ricochet, særlig del 2, blev indspillet i Fairfield Halls i Croydon i London, under en koncert i oktober 1975. Den originale, uredigerde versionen af optagelsen er udgivet i sæt 3 af The Bootleg Box Set Vol. 1. 

Etter at både Phaedra og Rubycon havde nået Top 20 på albumlisterne i Storbritannien, var Ricochet en salgsmæssig skuffelse og opnåede alene fire uger på salgslisterne med en 40. plads som bedste palcering. I nyere tid er Ricochet imidlertid ofte fremhævet som et af de mest populære Tangerine Dream-album.

Indhold
 Ricochet, Part One (17:02)
 Ricochet, Part Two (21:13)

Medvirkende
 Edgar Froese – keyboards, guitar
 Peter Baumann – keyboards
 Christopher Franke – keyboards, trommer

Singler
 "Ricochet (Part I)" – "Ricochet (Part II)"
 "Excerpt From Ricochet"

Noter

Livealbum fra 1975
Album fra 1975
King's Lynn og West Norfolk

King's Lynn og West Norfolk er en kommune i Norfolk i England. Den største by er King's Lynn, der også er administrationsby .

Kommunen blev dannet i 1974, da syv mindre kommuner blev slået sammen. Kommunen består af købstaden King's Lynn og 102 verdslige sogne.

Sandringham House 
Et af de verdslige sogne er Sandringham. Her ligger Sandringham House, der siden 1862 var været i den britiske kongefamilies private eje. Gennem flere årtier var Sandringham House ét af kongefamiliens foretrukne opholdssteder.

Her døde dronning Alexandra af Danmark. Hendes sønner prins Albert Victor af Storbritannien og kong Georg 5. af Storbritannien samt hendes sønnesøn kong Georg 6. af Storbritannien døde også. Dronning Alexandras dattersøn kong Olav 5. af Norge er født her.

Familien Spencer disponerer over naboejendommen Park House. Lady Diana Frances Spencer (kendt som ’’Diana, prinsesse af Wales’’) er født og opvokset her.

Norfolk
Distrikter i Østengland
Sandringham House

Sandringham House er et gods ved landsbyen Sandringham. Godset ligger i King's Lynn i West Norfolk kommune i  Østengland. Godsets hovedbygning hedder også Sandringham House. Rundt om på godset ligger der flere mindre boliger.

Kongebolig siden 1862 
Godset har været i den britiske kongefamilies private eje siden 1862. 
Gennem flere årtier var Sandringham House ét af kongefamiliens foretrukne opholdssteder.

Her døde dronning Alexandra af Danmark, hendes sønner prins Albert Victor af Storbritannien, kong Georg 5. af Storbritannien og hendes sønnesøn kong Georg 6. af Storbritannien.

Appleton House 
Appleton House var en bolig under godset Sandringham House. Huset blev revet ned i 1984.

I 1896 blev prinsesse Maud af Storbritannien gift med prins Carl af Danmark. De blev kongepar af Norge i 1905. Prins  Edward og prinsesse Alexandra af Wales gav deres datter og svigersøn Appleton House i bryllupsgave. 

Hver vinter boede dronning Maud på Appleton House, hvor hun holdt fødselsdag den 26. november, og hvor hun fejrede jul sammen med sin britiske familie. Efter Mauds død i 1938 gav Haakon 7. af Norge huset tilbage til Georg 6. af Storbritannien. Kong Georg 6. og dronning Elizabeth Bowes-Lyon boede i huset under noget af 2. verdenskrig. 

Under krigen blev der opført et stort anlæg med antiluftskyts rundt om huset. Det viste sig, at være kostbart at fjerne anlægget. Derfor det fik lov til at blive liggende. 

Dronning Mauds tomme hus (”The Queen's empty House”) gik efterhånden i forfald, og det blev revet ned i 1984. 

I 1903 blev prins Alexander af Danmark født i huset. Han fulgte sin far som kong Olav af Norge i 1957.

Park House 
Familien Spencer disponerer over naboejendommen Park House. Lady Diana Frances Spencer (kendt som ’’Diana, prinsesse af Wales’’) er født og opvokset her.

Eksterne henvisninger 

 Hjemmeside for godset Sandringham (engelsk) 
 The Royal Residences – Sandringham House, English Monarchs.
Appleton House på kongehuset.no

Slotte i England
Residensslotte i Storbritannien
Norfolk
Zleep Hotels

Zleep Hotel er en dansk hotelkæde grundlagt i 2003 af Peter Haaber med det første hotel Zleep Hotel Airport i Kastrup. Siden er der kommet 10 hoteller til, hvoraf nogle er nybyggede, mens andre er eksisterende hoteller, som er blevet renoveret og omdøbt. Zleep Hotels har udover de eksisterende hoteller også 4 bekræftede hoteller i pipeline, Aarhus Nord (Skejby) som åbner juni 2019, Zleep Hotel Lyngby (2020), Zleep Hotel Hillerød (2020) og Zleep Hotels Copenhagen Arena (2020). Målet er at drive 40 hoteller i 2025.

Hoteller
Pr. 1. januar 2019 omfatter Zleep Hotels 
 Zleep Hotel Ballerup
 Zleep Hotel Billund
 Zleep Hotel Copenhagen Airport (tidl. Best Western Bel Air Copenhagen Hotel)
 Zleep Hotel Copenhagen City (Vesterbro, København)
 Zleep Hotel Kalundborg
 Zleep Hotel Kolding
 Zleep Hotel Ishøj
 Zleep Hotel Roskilde (tidl. Hotel Prindsen)
 Zleep Hotel Aarhus Syd (tidl. Hotel Mercur)
 Zleep Hotel Upplands Väsby, Stockholm
 Zleep Hotel Aalborg 
 Zleep Hotel Aarhus Nord (Åbner juni 2019)
 Zleep Hotel Lyngby (Åbner i 2020)
 Zleep Hotel Hillerød (åbner i 2020)
 Zleep Hotel Copenhagen Arena (Åbner i 2020)

Eksterne henvisninger 
 

Hotelkæder i Danmark
Etableret i 2003
Volkswagen Touran

Volkswagen Touran er en kompakt MPV fra Volkswagen, baseret på Volkswagen Golf og bygget siden 2003.

Generationer

Eksterne henvisninger 

 
Kompakte MPV'er
Forhjulstrukne biler
Biler introduceret i 2003
Biler fra 2000'erne
Biler fra 2010'erne
Let's Dance

Let’s Dance er et album af David Bowie fra 1983. Albummet er Bowies største kommercielle succes, men var ved udgivelsen stærkt omstridt blandt hans fans. Albummet blev indspillet i december 1982 i pladestudiet The Power Station i New York og er produceret af David Bowie og Nile Rodgers.

Albummet viste David Bowie i en umiddelbart mere let tilgængelig udgave og lagde derved afstand til de tidligere udgivelser som Lodger og  Scary Monsters.

Trackliste
Alle sangene er skrevet af David Bowie med mindre andet er angivet.

Modern Love – 4:46
China Girl – 5:32 (Bowie/Iggy Pop)
Let's Dance   – 7:38
Without You  – 3:08
Ricochet – 5:14
Criminal World (Peter Godwin, Duncan Browne, Sean Lyons) – 4:25 
Cat People (Putting Out Fire) (tekst: Bowie, melodi: Giorgio Moroder)  – 5:09
Shake It  – 3:49

Singler
Titelnummeret "Let's Dance" blev udgivet som single inden albumudgivelsen med en ny version af sommerhittet fra 1982 "Cat People (Putting Out Fire)" som B-side. Singlen gik direkte til tops på de store udenlandske hitlister og i Skandinavien. "China Girl" (tidligere indspillet af Iggy Pop)  og "Shake It" udkom en måned efter albummet og fik også en god modtagelse på hitlisterne. Herudover udkom i efteråret 1983 "Modern Love" med en live-version af sangen på B-siden og herefter "Without You", sidstnævnt dog alene på udvalgte markeder. 

På Bowies fødselsdag i 2018 blev en demoversion af nummeret Let's Dance udsendt som single  .

Andre udgivelser
Albumet blev genudgivet i 1995 på Virgin Records med Bowie/Queen-sangen "Under Pressure" som bonustrack.

Musikere
 Carmine Rojas,  basguitar 
 Omar Hakim, trommer
 Tony Thompson, trommer
 Nile Rodgers: guitar 
 Stevie Ray Vaughan: leadguitar
 Rob Sabino: keyboard 
 Mac Gollehon: trompet
 Robert Arron: tenorsaxofon, fløjte
 Stan Harrison: tenorsaxofon, fløjte 
 Steve Elson: barytonsaxofon, fløjte 
 Sammy Figueroa: percussion 
 Frank Simms, Geoge Simms, David Spinner: kor
 Bernard Edwards: bas på "Without You"

Album fra 1983
David Bowie-album
Volkswagen Touran II

Volkswagen Touran II er en kompakt MPV fra Volkswagen, baseret på Volkswagen Golf VII. Modellen kom på markedet i foråret 2015 og afløser den i 2003 introducerede, Golf V-baserede forgænger.

Motorprogrammet vil omfatte TSI- og TDI-motorer fra 1,0 til 2,0 liter med 115 til 190 hk.

Referencer 

2
Kompakte MPV'er
Forhjulstrukne biler
Biler introduceret i 2014
Biler fra 2010'erne
Setagaya

er et bydistrikt i Tokyo i Japan. Det er et af de 23 specielle bydistrikter, der tilsammen udgør Tokyos bykerne. Det er desuden navnet på en bydel i bydistriktet. På engelsk kalder Setagaya sig selv for City of Setagaya. Dets officielle fugl er blåskaden, blomsten er hvid orkide, and og træet er Japansk Zelkova.

Med et indbyggertal på 827.185 (2011) og et areal på 58,08 km2, er det mest folkerige af Tokyos 23 bydistrikter og det næststørste areal efter Oota. Befolkningstætheden var i 2011 på 14.414 per km2.

Geografi 
Setagaya udgør det sydvestlige hjørne af de 23 bydistrikter. Tama-floden adskiller Setagaya fra Kanagawa-præfekturet.

Størstedelen af arealet udgøres af Musashino bjergterrasse-land. Området langs Tama-floden er forholdsvist lavtliggende i sammenligning.

Bydistriktet er inddelt i fire distrikter. Disse er Setagaya, Kitazawa, Tamagawa, Kinuta og Karasuyama. Hvert område har sit eget kontor, som en del i den administrative struktur.

Historie 
Bydistriktet Setagaya er etableret 15. marts 1947.

I Edo-perioden fandtes 42 landsbyer i området. Med afskaffelsen af han-systemet i 1871 blev de centrale og østlige dele en del af Tokyo-præfektur, mens de resterende dele blev en del af Kanagawa-præfektur. I 1893 blev nogle områder overført til Tokyo-prefektur. Med etableringen af Setagaya-distriktet i 1932, blev Setagaya en del af Tokyo City. Efter en ændring i 1936 antog Setagaya sine nuværende grænser.

Området huser flere idrætsanlæg fra Sommer-OL 1964. Landsbyen Karasuyama-machi i Setagaya var en del af marathonløbet og 50 km kapgang under legene.

Setagaya har venskabsbyrelationer med Winnipeg, Manitoba i Canada; Døblingdistriktet i Wien, Østrig; og Bunbury, Australien.

Landemærker 

Carrot Tower
Gōtoku-ji, et tempel med Ii Naosukes grav.
Hanegi Park
Hasegawa Machiko Art Museum
Kinuta Park
Kuhombutsu
Komazawa Olympic Park
Oya Soichi Bunko
St. Mary's International School
Seisen International School
Sakura-shinmachi
Seikadō Bunko Art Museum
Setagaya Art Museum
Setagaya Castle ruins
Setagaya Business Square (SBS)
Tamagawadai Park
Zenyōmitsu-ji
NHK Science & Technology Research Laboratories

Steder 
Setagaya
Sangenjaya
Setagaya
Matsubara
Higashi-Matsubara
Kitazawa
Shimokitazawa
Meidaimae
Tamagawa
Futako-Tamagawa
Yōga
Todoroki
Kinuta
Seijō
Kinuta
Soshigaya
Karasuyama
Karasuyama

Kilder

Eksterne henvisninger 

 Setagaya official website  in English
 Population figures in English December 1, 2009  
 Population figures as of start of last month in Japanese  

Bydistrikter i Tokyo
Henry Ireton

Henry Ireton (født 1610, død 26. november 1651) var en engelsk general og statsmand.

Ireton sluttede sig i borgerkrigen under Karl I til parlamentspartiet. Han blev hurtig en ven af Cromwell, hvis datter Bridget han 1647 ægtede. Energisk og fanatisk, som han var, kom han til at spille en stor rolle i kampen mod de kongeligsindede og viste sig som en meget duelig general. Som medlem af den domstol, der dømte kongen til døden, øvede han en ikke ringe indflydelse på dommens udfald. Siden fulgte han med Cromwell til Irland for at kue rejsningen der, og da denne drog bort for at bekæmpe skotterne, overtog Ireton overbefalingen og fuldførte øens underkastelse. Få dage efter Limericks erobring døde han af pest. Han var frygtet af fjenderne på grund af sin strenghed, men rostes for sin pligttroskab og samvittighedsfuldhed. Han blev begravet i Westminster-abbediet, men efter restaurationen blev Iretons lig 
"henrettet" posthumt sammen med Cromwell og dommeren John Bradshaw.

Kilder 

 

 

Generaler fra England
Briter i 1600-tallet